তিনি ১৮৫৮ তে সুইজারল্যান্ডের মাতুরা সার্টিফিকেট পরীক্ষায় উত্তীর্ণ হওয়ার পর বার্ন বিশ্ববিদ্যালয়ে অধ্যায়ন শুরু করেন, যেখানে অ্যান্টন বিয়েরমার এবং হারম্যান এসকান দেম অধ্যাপনা করতেন এবং সেখানে এই দুজন অধ্যাপকই তার মনোযোগ সবচেয়ে বেশি আকৃষ্ট করতে সক্ষম হন। তিনি একজন অধ্যাবসায়ী এবং মনোযোগী ছাত্র ছিলেন তার পরেও তিনি "শ্যুইজেরিশ্যার যোফিনজারভেরেইন" নামের সুইজারল্যান্ডের একটি ফ্যাটার্নিটি দলের সাথে জড়িয়ে পড়েন। তিনি তিনি মার্চ ১৮৬৫ (মতান্তরে ১৮৬৬) সালে তার ডক্টরেট ডিগ্রি লাভ করেন। তার গবেষণার বিষয় ছিল ভেরাট্রাম গাছের নির্যাস দ্বারা সংক্রামক নিউমোনিয়ার চিকিৎসা। তিনি প্রফেসর বিয়েরমারের তত্ত্বাবধানে গবেষণাটি সম্পন্ন করেন এবং তার গবেষণাটির বিধায়ক মন্তব্য ছিল " সুমা কাম ল্যদ উনামিমিতার" যার মানে দাঁড়ায় " অত্যন্ত সন্মানজনক ফলাফলের সহীত"।

১৮৬৫ সালের বসন্তে কোচার তার শিক্ষক বিয়েরমারের সাথে জুরিখে চলে যান যেখানে থিওডোর বিলরথ ছিলেন একটি বড় হসপিটালের পরিচালক এবং তিনি কোচারের কাজের ওপর যথেষ্ট প্রভাব বিস্তার করেন। এরপর কোচার সমগ্র ইউরোপে ভ্রমণ শুরু করেন এবং ভ্রমনচলাকালীন তার সাথে সেই সময়ের কিছু বিখ্যাত শল্যচিকিৎসক বা সার্জনদের পরিচয় ঘটে। কোথায় আর কিভাবে কোচার তার এই যাত্রার অর্থ জোগাড় করেছিলেন তা সঠিকভাবে জানা না গেলেও বনজোর (১৯৮১) এর মতে সুসে রোমান্দে নামক একজন অজানা জনহিতৈষী নারীর তাকে টাকা দিয়েছিলেন যিনি কোচারের বন্ধু মার্ক দুফুরকেও সাহায্য করেছিলেন এবং খুবসম্ভবত মোরাভিয়ান চার্চের একজন সদস্য ছিলেন বলে মনে করা হয়। অক্টোবর ১৮৬৫ সালে তিনি বার্লিনে যাত্রা করেন পথিমধ্য লেইপজিগের মধ্য দিয়ে যাত্রা করার সময় তিনি হ্যান্স ব্লাম নামক একজন পুরনো বন্ধুর সাথে দেখা করেন যিনি তার সাথে মাধ্যমিক স্কুলে লেখাপড়া করতেন। বার্লিনে তিনি বার্নহার্ড ভন ল্যাংগেনবেকের তত্বাবধানে পড়াশোনা করেন এবং পরবর্তিতে তিনি ল্যাংগ্যানব্যাক এবং রুডলফ ভিরক্রোর একজন সহকারি হওয়ার আর্জি জানান। যেহেতু সেখানে কোন পদ খালি ছিল না তিনি ১৮৬৭ এর এপ্রিল মাসে লন্ডন চলে যান যেখানে তিনি প্রথমে সাক্ষাৎ পান জোনাথন হাচিনসন এর এবং পরে সেখানে তিনি হেনরি থম্পসন এবং জন এরিকসনের তত্ত্বাবধানে কাজ শুরু করেন। পরবর্তীতে কোচার আগ্রহী হন আইজাক বেকার ব্রাউন এবং থমাস স্পেন্সার ওয়েলের কাজের প্রতি - যিনি কোচারকে তার পরিবারের সাথে অপেরায় যাওয়ার আমন্ত্রণও জানিয়েছিলেন। ১৮৬৭ সালের জুলাইতে তিনি প্যারিস গমন করেন এবং সেখানে তিনি বিখ্যাত বিজ্ঞানী অগাস্ট নিলাটন, অগাস্ট ভারন্যুইল এবং লুই পাস্তুরের সাক্ষাৎ পান। তার ভ্রমনের সময় তিনি শুধুমাত্র বিশেষ এবং উচ্চদক্ষতাই অর্জন করেননি তিনি বিখ্যাত এবং অগ্রগামী শল্যচিকিৎসক বা সার্জনদের সংস্পর্শে এসেছিলেন এবং সাবলীল ইংরেজি ভাষা রপ্ত করেছিলেন, যা তাকে ইংরেজি ভাষাভাষী দুনিয়ার বৈজ্ঞানিক সাফল্য এবং গবেষণাগুলোকে পর্যবেক্ষনে পারঙ্গম করে তুলেছিলো।

বার্নে ফিরে আসার পর কোচার স্থায়ী অধ্যাপনা করার জন্য তৈরি হন এবং ১২ অক্টোবর ১৮৬৭ তে তিনি শিক্ষা মন্ত্রণালয় বরাবর একটি আবেদন পত্র জমা দেন যেখানে তিনি তাকে "ভেনিয়া দোকেন্দি" পদে প্রদান করার জন্য আবেদন করেন এবং আবেদনটি গৃহীত হয়। অতঃপর তিনি সেখানে তিনি জর্জ লুকের সহকারী পদে কাজ শুরু করেন। জর্জ লুক ১৮৭২এ বার্ন ইউনিভার্সিটি ছেড়ে চলে যান স্ত্রসবোর্গ ইউনিভার্সিটি তে প্রফেসর হিসেবে যোগদানের জন্যে। তার গতায়নের পর কোচার প্রফেসর পদে কাজ করার জন্য খুবই আশাবাদী ছিলেন, কিন্তু সেই সময় শুধুমাত্র জার্মান অধ্যাপকদেরকেই অধ্যাপক পদে সুইজারল্যান্ড ইউনিভার্সিটি তে নিয়োগ দেওয়া বাধ্যতামূলক ছিল। সেই নিয়মানুযায়ী শিক্ষা কমিটি থেকে ফ্রান্জ কনিগকে লুকের পদে পদায়ন করার জন্য সুপারিশ করেন। যদিও সেখানকার শিক্ষক, শিক্ষার্থী এবং অনেক চিকিৎসকগণও কোচার কেই যোগ্য অধ্যাপক হিসাবে মনে করেছিলেন এবং তারা বার্ন সরকার বরাবর একটি আবেদন করেন এই আর্জিতে যাতেকরে কোচার কে অধ্যাপক পদায়ন করা হয়। জেনেরাখা ভালো সে সময়ের প্রেস, পত্র-পত্রিকা এবং বেশ কয়েকজন বিখ্যাত বিদেশি সার্জন ছিলেন থিওডোর কোচারের যথেষ্ট পক্ষে যারা কোচারের সমর্থনে চিঠি পাঠান, তমধ্যে বার্লিন বিশ্ববিদ্যালয়ের ল্যাংগ্যানবেক এবং ভিয়েনা বিশ্ববিদ্যালয়ের বিলরথ ছিলেন অন্যতম । জনগণের চাপের মুখে বার্নের সরকার কোচারকেই লুক এর উত্তরসূরী হিসেবে শল্যচিকিৎসার অধ্যাপক এবং বার্ন বিশ্ববিদ্যালয় হাসপাতাল শল্যচিকিৎসাকেন্দ্র ইন্সেলস্পিতালের পরিচালক পদে নিয়োগ দিতে বাধ্য হয়।

কর্ম
ইন্সেলিপিতালের স্থানান্তর এবং প্রাগের আমন্ত্রণ
লেখাপড়া
ছেলেবেলা